
NARVA LINNAVALITSUS
K O R R A L D U S


Narva                                                                                                              23.02.2011 nr 181-k
Maa ostueesõigusega

erastamise loa taotlemine

Lähtudes Maareformi seaduse § 21 lõikest 5, 6; Vabariigi Valitsuse 06.11.1996.a. määrusega nr 267 kinnitatud ”Maa ostueesõigusega erastamise kord”, Ida-Viru maavanema ja Narva Linnavolikogu esimehe vahel 30.01.1998.a sõlmitud kokkuleppest, Kohaliku omavalitsuse korralduse seaduse  §30 lõike 1 punktist  3 

1. Narva Linnavalitsus nõustub järgmiste juriidiliste isikute poolt esitatud avalduste alusel maa ostueesõigusega erastamiseks ja taotleb Ida-Viru maavanema luba maa ostueesõigusega erastamiseks:

1.1. Sihtasutus Narva Linnaelamu (registreeritud Maakohtute registriosakondade registrikood 90003404, aadress Peetri 3, Narva 20308) Narva linnas, Jõesuu tn 18b asuvale maatükile, pindalaga ligikaudu 4400 m2 ärimaana  (002; Ä 100%); 
1.2. Eesti Evangeeliumi Kristlaste ja Baptistide Koguduste Liidu Narva Evangeeliumi Kristlaste ja Baptistide Kogudus (registreeritud Maakohtute registriosakondade registrikood 80215275, aadress 1.Jõe 36, Narva 20609) Narva linnas, 1.Jõe tn 36 asuvale maatükile, pindalaga ligikaudu 1535 m2 ühiskondlike ehitiste maana  (016; Üh 100%); 
2. Korraldus jõustub seadusega sätestatud korras.
3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse    teatavakstegemisest.

Tarmo Tammiste

Linnapea                                                                                               Ants Liimets

                                                                                                              Linnasekretär                             

